Dva a pol chlapa

Dva a pol chlapa (v origináli Two and a Half Men) je americký televízny sitkom nominovaný na Cenu Emmy, ktorý vysielala televízia CBS. Dej seriálu sa sústreďuje okolo slobodného, život si užívajúceho mládenca Charlieho, ktorého bezstarostný život je prerušený, keď jeho čerstvo rozvedený brat Alan sa k nemu nasťahuje spolu so synom Jakeom. Seriál vytvorili producenti Chuck Lorre (Roseanne, Dharma a Greg, Teória veľkého tresku) a Lee Aronsohn (Murphy Brown, Teória veľkého tresku). Seriál odvysielal svoju poslednú časť 19. februára 2015.

 Zhrnutie deja 

Charles Francis Harper (Charlie Sheen) je úspešný, 40 ročný slobodný muž, ktorý má úspešnú kariéru ako tvorca reklamných zvučiek. Charlie býva vo veľkom dome na pobreží v Malibu v Kalifornii a správa sa ako nezrelý, pôžitkársky sukničkár, ktorý sa zaujíma iba o sex. Dej seriálu sa začína keď sa jeho mladší brat Alan Jerome Harper (Jon Cryer) rozvedie so svojou ženou Judith (Marin Hinkle) a nasťahuje sa k Charliemu aj so svojím (na začiatku 10 ročným) synom Jakeom (Angus T. Jones), ktorý tam býva väčšinou iba cez víkendy. Charlie, Alan a Jake sú „Dva a pol chlapa“ zmieňovaných v názve.

Charlie a jeho susedka Rose (Melanie Lynskey) mali spolu pomer krátko pred začatím seriálu. Odvtedy ho Rose špehuje vo dne v noci a otvorene vyjadrila Charliemu svoju lásku. Aj napriek svojím problémom je Rose často dobrý, aj keď bláznivý priateľ a radca. I keď je očividne problematická, Rose má diplom z psychológie (Alan sa raz zmienil, že má dokonca aj dva vyššie diplomy). Vo viacerých epizódach je naznačené, že Rose pripravuje plán ako získať Charlieho pre seba. Na začiatku seriálu sa pri hraní scrabble skamarádi s Alanom a je počuť ako si sama sebe hovorí „fáza jedna, dokončená“. Keď sa Charlieho a Alanova matka a Jakeova stará mama Evelyn (Holland Taylor) spozná s otcom Rose Harveym (Martin Sheen) a on ju začne špehovať, tak ako Rose špehuje Charlieho, Harveyho matka poznamená: „toto sa stane, keď sa oženíte so svojím bratrancom!“ ako vysvetlenie pre ich rodinnú demenciu.

Ďalšou dôležitou postavou je Berta (Conchata Ferrell), Charlieho sarkastická a ostro-jazyčná gazdiná, ktorá si vymieňa urážky s Charliem a Alanom. Berta si taktiež vychutnáva, keď môže spôsobiť hádky medzi oboma bratmi, tým že ich podpichuje proti sebe.

Alanova a Charlieho zrelá, 60 ročná manipulatívna matka Evelyn obchoduje s nehnuteľnosťami a je bohatá, viackrát rozvedená s obrovskou chuťou pre peniaze a sex. Obaja, Charlie aj Alan, pripisujú veľa svojich problémov neosobnej výchove, ktorej sa im dostávalo od nej v ich detstve čo pridáva kusavý humor seriálu, keď sa s ňou obaja bratia stretnú. Evelyn často označujú za „diabla“. Napriek svojej sebeckosti a narcizmu, Evelyn tvrdí, že svojich synov a vnuka predsa len miluje.

Ďalšou opakujúcou sa témou je konflikt osobností medzi bratmi – uvoľnený, pôžitkársky a nedospelý Charlie a oproti nemu nesmelý, zodpovedný a trápiaci sa Alan. Alan je často rozčúlený na Charlieho životný štýl a niekedy sa snaží zakročiť proti Charlieho zlým rozhodnutiam. Toto taktiež vyúsťuje do vtipných situácii, keď Alan odmieta porážku so slovami ako „je to ako keby som hovoril s nadržaným šimpanzom“. V každej sezóne je aspoň jedna epizóda kde sa Charlie a Alan vážne pohádajú, ale všetko sa vyrieši a vráti do starých koľají na konci epizódy.

 Prehľad sérií 
Pozri aj Zoznam častí seriálu Dva a pol chlapa

Séria Časti Pôvodne vysielané Premiéra série Finále série 1 24 22. september 2003 24. máj 2004 2 24 20. september 2004 23. máj 2005 3 24 19. september 2005 22. máj 2006 4 24 18. september 2006 14. máj 2007 5 19 24. september 2007 19. máj 2008 6 24 22. september 2008 18. máj 2009 7 22 21. september 2009 24. máj 2010 8 16 20. september 2010 14. február 2011 9 24 19. september 2011 14. máj 2012 10 23 27. september 2012 9. máj 2013 11 22 26. september 2013 8. máj 2014 12 16 30. október 2014 19. február 2015

 Obsadenie 
Legenda:

 Hlavné postavy 
HerecPostavaSéria 1 2 3 4 5 6 7 8 9 10 11 12 Charlie Sheen Charlie Harper Jon Cryer Alan Harper Angus T. Jones Jake Harper  Marin Hinkle Judith Harper-Melnick Melanie Lynskey Rose Holland Taylor Evelyn Harper Conchata Ferrell Berta April Bowlby Kandi Jennifer Taylor Chelsea Melni Ashton Kutcher Walden Schmidt Amber Tamblyn Jenny Edan Alexander Louis

 Dabing 
Slovenské znenie pripravila spoločnosť DIMAS (1. až 8. séria) a Štúdio Enter (9. až 12. séria) pre televíziu Markíza.

 Osoby a obsadenie 

 Dabér Dabovaný herec Postava Stanislav Král Charlie Sheen Charlie Harper Igor Krempaský Jon Cryer Alan Harper Frencien Bauer Angus T. Jones Jake Harper Oľga Šalagová Conchata Ferrell Berta Ľudmila Mandžárová Holland Taylor Evelyn Harperová Silvia Petöová Marin Hinkle Judith Harperová Mária Landlová Danica Jurčová Melanie Lynskey Rose Miroslava Drínová Daniela Mackovičová April Bowlby Kandi Michaela Drotárová Matúš Krátky Ashton Kutcher Walden Schmidt Vladimír Kobielský Jana Valocká Jennifer Taylor Chelsea Gabriela Škrabáková-Kreutz Lenka Košická Jozef Vajda Ryan Stiles Dr. Herb Greg Melnick Ivan Vojtek ml. Ladislav Konrád Juraj Predmerský Zuzana Kyzeková Courtney Thorne-Smith Lyndsey Mackelroyová Tatiana Kulíšková Jane Lynch Dr. Linda Freemanová Helena Geregová Ondrej Kaprálik Graham Patrick Martin Eldridge Makelroy Andrea Kiráľová Emmanuelle Vaugier Mia Lívia Bielovič Lenka Košická Kelly Stables Melissa Lenka Prokopová Barbara Kelíšková Sophie Winkleman Zoey Helena Geregová Mimi Rogers Robin Peter Krajčovič Patton Oswalt Billy Stanhope Elena Podzámska Maggie Lawson slečna McMartinová Linda Zemánková Deanna Russo Laurel

 mená dabérov pri jednotlivých postavách sú zoradené chronologicky

 Výroba 
 Zoja Rajčoková  dramaturgia  1. – 8. séria Soňa Poljaková  preklad a dialógy  1. – 8. séria Pavel Gejdoš  réžia slovenského znenia  1. – 7. séria Bohumil Martinák  réžia slovenského znenia  8. séria Štefan Mandžár  réžia slovenského znenia  9. – 12. séria

 Zaujímavosti 
 Veľká časť humoru v seriáli pochádza zo skutočných životných skúseností tvorcu Chucka Lorra s jeho vlastnou matkou.
 Každá epizóda (okrem dvoch) má názov podľa citátu, ktorý povie počas epizódy niektorá z postáv. Výnimkou sú dve epizódy – úvodná, nazvaná klasicky „pilot“ a jedna, v ktorej je citát časťou zmazanej scény.
 Seriál sa natáča v pôvodných kulisách sitkomu zo 70. rokov Laverne a Shirley. Jedinou zmenou je malá chodba dole pri schodoch a trochu väčšia kuchyňa.
 Chuck Lorre napísal úvodnú pieseň. V lete 2005 potvrdil, že úvodnú pieseň naspievali speváci zo štúdia a nie samotní herci.
 Chladnička v kuchyni naozaj funguje, čo je nezvyčajné u televíznych seriálov.
 Alan platí mesačne 3875 dolárov na alimentoch svojej žene Judith.
 Adresa Charlieho domu je: 5628 Pacific Coast Hwy, Malibu, CA 90265.
 Berta mala pôvodne byť iba dočasná postava, ale Conchata Ferrell mala veľmi dobrú odozvu u publika, tak sa stala pravidelnou postavou od začiatku druhej série.
 Nikdy nebolo spomenuté čím sa vlastne Judith živí. Alan je chiropraktik, Charlie píše zvučky a neskôr aj piesne pre deti, Evelyn predáva nehnuteľnosti, Berta je gazdiná a Rose je členka predstavenstva v banke jej otca.
 Pôvodný náhradník za Charlieho Sheena mal byť Hugh Grant, ktorý nečakane úlohu hlavnej postavy odmietol v neúspešnom záverečnom rokovaní. Tvorcovia siahli  aj po týchto kandidátoch ako je Woody Harrelson, Rob Lowe, John Stamos a Jeremy Piven. Nakoniec sa náhradníkom stal Ashton Kutcher.
 V seriáli sa objavil aj otec Charlieho Sheena – Martin Sheen, ktorý bol neskôr stalker Charlieho matky Evelyn. Taktiež si v seriáli zahral aj Charlieho brat Emilio Estevez.
 Jon Cryer (Alan) je jediná postava, ktorá bola v každej jednej epizóde od začiatku po koniec seriálu.
 Nikto nevie aké priezvisko má chyžná Berta. Zaujímavosti o seriáli Dva a pol chlapa - ZaujímavýSvet.sk

 Známe hosťujúce osobnosti 
Medzi známe osobnosti, ktoré si v tomto seriáli zahrali väčšie či menšie roly patria napríklad Emmanuelle Vaugier (známa aj z C.S.I.: Kriminálka New York) ako učiteľka baletu Mia, do ktorej sa Charlie zamiluje, a takmer sa aj ožení, Jane Lynch ako terapeutka Dr. Freemanová, Jeri Ryan ako Sherri (v s02e05 a s02e19), James Edson ako čašník Bobby, Martin Sheen ako otec Rose, Jodi Lyn O'Keefe ako Gail, Cloris Leachman ako Norma, Denise Richards ako Lisa (v s01e10 a s02e09), Richard Lewis ako Stan, Teri Hatcher ako Judithina sestra Liz (v s01e19), Judy Greer ako Myra, Heather Locklear ako Alanova rozvodová právnička Laura Lang, s ktorou sa Charlie samozrejme vyspí a nechá ju a Alan preto príde o všetko (v s01e21), Megan Fox (známa z filmu Transformers) ako Bertina vnučka Prudence (v s01e12), Lucy Lawless (známa zo seriálu Xena) ako Pamela (v s02e18), April Bowlby ako Kandi, Gail O'Grady ako Kandiina matka Mandi, Kevin Sorbo (známy ako Herkules z rovnomenného seriálu) ako Kandiin otec Andy, Josie Davis ako Sandy, Robert Wagner ako Teddy, ktorý sa ožení s Evelyn, Jenny McCarthy ako dcéra Teddyho, Courtney, Jenna Elfman (známa ako Dharma zo seriálu Dharma a Greg) ako Frankie (v s01e15 – 16), Camryn Manheim ako Daisy, Brooke Shields ako susedka Danielle (v s04e14), Katherine LaNasa ako Lydia a Enrique Iglesias (spevák) ako nádenník Fernando (v s04e23). Sean Penn (herec), Elvis Costello (spevák) a Harry Dean Stanton (herec – Votrelec, Krstný otec, Kráska v ružovom) sa objavili v prvej časti druhej série ako členovia podpornej skupiny Charlieho, kde hrali samých seba. V seriáli (druhá epizóda vo štvrtej sérii) sa objavil aj spevák skupiny Aerosmith Steven Tyler (hral sám seba) ako nový hlučný sused Charlieho Harpera, s ktorým sa aj pobili.

V časti Fish in a Drawer (17. epizóda v 5. sérii) sa na začiatku, ako hosť na svadbe, objaví aj George Eads, známy zo seriálu C.S.I.: Kriminálka Las Vegas ako vyšetrovateľ Nick Stokes.

 Nominácie a ocenenia 
Seriál získal mnoho nominácií, vrátane 23 nominácii na Cenu Emmy a 2 nominácii na Zlatý Glóbus a v rokoch 2004 a 2007 až 2009 vyhral cenu People’s Choice Awards v kategórii Obľúbená televízna komédia. 

Angus T. Jones (Jake) vyhral Cenu pre mladého umelca (Young Artist Awards) v kategórii Televízny seriál v rokoch 2004 (v kategórii Mladý herec do desať rokov) a 2006 (v kategórii Mladý herec vo vedľajšej úlohe)a bol nominovaný v roku 2008 (v kategórii Mladý herec v hlavnej úlohe).

Conchata Ferrel (Berta) a Holland Taylor (Evelyn) boli obe nominované na Cenu Emmy v kategórii Herečka vo vedľajšej úlohe v komediálnom seriáli v rokoch 2005 a 2007 a Taylor opäť v roku 2008.

Jon Cryer bol nominovaný tri razy na Cenu Emmy v kategórii Herec vo vedľajšej úlohe v komediálnom seriáli v rokoch 2006, 2007 a 2008 a v roku 2009 túto cenu nakoniec vyhral.

Charlie Sheen bol nominovaný na cenu Herec v hlavnej úlohe v komediálnom seriáli v rokoch 2006, 2007, 2008 a 2009. V rokoch 2005 a 2006 bol nominovaný na Zlatý Glóbus v kategórii Najlepší herec v televíznom seriáli.

Vedúci strihu (picture editor) Joe Bella získal dve Ceny Emmy za strih v epizódach „That Special Tug“ (2006) a „Release the Dogs“ (2007) za ktorú vyhral cenu za kameru aj Steven V. Silver.

Martin Sheen (otec Rose) bol nominovaný na Cenu Emmy v kategórii Hosťujúci herec v komediálnom seriáli v roku 2006.

 Referencie 

 Externé odkazy 



 Zdroj 

Kategória:Sitkomy USA
Kategória:Televízne seriály z roku 2003